 **Tisztelt Kolléga!**

**Vetélkedő**

**KASSZA ÁSZA!**

**A Karcagi Szc Teleki Blanka Gimnázium, Technikum és Kollégium idén újra megrendezi vetélkedőjátékát, az általános iskolák felső tagozatába járó tanulóknak.**

A Karcagi Szc Teleki Blanka Gimnázium, Technikum és Kollégium fontosnak tartja a pénzügyi tudatosság növelését, a közgazdasági, kereskedelmi, vendéglátói területek megismertetését, ezért a 2022/2023-as tanévben már 6. alkalommal vetélkedőt szervez.

A vetélkedő célja, hogy a tanulók játékosan, élményszerűen ismerkedjenek a mindennapi pénzügyekkel, tudatosuljon bennük azok fontossága, és az élet pénzügyi kérdéseiben is jól boldoguló, felkészült felnőttekké válhassanak. A vetélkedő során játékos formában ízelítőt kapnak a kereskedő, a vendéglátó és a közgazdász munkájából, megismerkedhetnek az iskolánkban tanító tanárokkal.

A vetélkedőn **2 fős csapatok** vehetnek részt. A csapat tagjai felső tagozatos tanulók lehetnek. (Lehet vegyes korosztályú csapat is.) **Nevezési díj nincs.** Minden résztvevő oklevelet kap, a legjobb csapatok jutalomban részesülnek.

**A vetélkedőre való bejutáshoz idén 2 feladat közül választhatnak a diákok!** A mellékelt feladatok közül egyet kell kiválasztani és megoldani! A megoldásokat postai úton, e-mailben (titkarsag@telekimezotur.hu) vagy személyesen kell az iskolánkba eljuttatni **2022. november 14-ig**. (Cím: 5400 Mezőtúr, Dózsa Gy. út 17.) A beküldött anyagok alapján 8 csapatot hívunk meg a vetélkedőre, melynek **tervezett időpontja és helyszíne 2022. november 23. 14:00 óra 20. terem.**

A vetélkedőn arra törekszünk, hogy valós, a hétköznapi életben is előforduló szituációkra építsük a feladatokat, mint amilyen egy iskolai kirándulás vagy egy bevásárlás. Ezeken a példákon keresztül könnyebben megértik a gyerekek a pénzügyi fogalmakat. Előzetes felkészülést nem igényel a részvétel.

Tisztelt Kolléga, ha úgy gondolja, hogy az Ön osztályában vannak a Kassza Ászai, akkor biztassa a tanulóit a vetélkedőn való részvételre!

**Köszönjük együttműködését!**

**Tisztelettel:**

**A Kassza Ásza vetélkedő szervezői**

a közgazdasági munkacsoport